ઈસરોના દરેક નેવિગેશન ઉપગ્રહમાં ૩ એટમિક ક્લોક છે. એટલે કે કુલ ૨૧ ક્લોક છે. તેમાંથી ઘણી ક્લોકમાં ખામી સર્જાઈ રહી છે. વારંવારની ખામી-એરરથી કંટાળીને ઈસરોએ પોતાની જ ક્લોક વિકસાવી લીધી છે. બે વર્ષ પહેલા ઈસરોએ લોન્ચ કરેલા ઉપગ્રહ 'આઈઆરેનએસએસ-૧એ'માં ગયા એપ્રિલમાં ઘડિયાળની ખામી સર્જાઈ હતી. તેના સ્થાને ઈસરોએ બીજો ઉપગ્રહ ગોઠવવો પડયો હતો. ભવિષ્યમાં આવી ગરબડ નિવારી શકાય એટલા માટે સ્વદેશી ઘડિયાળ અનિવાર્ય હતી.